XPG จัดงบ 250 ลบ. ซื้อ “สิริฮับ A” เข้ากระเป๋า 25 ล้านโทเคน จ่อรับส่วนแบ่งรายได้ 4.5%
XPG จัดงบ 250 ลบ. ลงทุนซื้อ “สิริฮับ A” จำนวน 25 ล้านโทเคน ในราคาเสนอขาย 10 บาทต่อหนึ่งโทเคน ลุ้นรับส่วนแบ่งรายได้ตามสิทธิร้อยละ 4.50 ต่อปี
XPG จัดงบ 250 ลบ. ลงทุนซื้อ “สิริฮับ A” เก็บ 25 ล้านโทเคน ในราคาเสนอขาย 10 บาทต่อหนึ่งโทเคน ลุ้นรับส่วนแบ่งรายได้ 4.5%
7 ต.ค. 2564

บริษัท เอ็กซ์สปริง แคปปิตอล จำกัด (มหาชน) หรือ XPG ระบุว่า เมื่อวันที่ 7 ตุลาคม 2564 บริษัทได้มาซึ่งสินทรัพย์ดิจิทัลประเภทโทเคนดิจิทัลเพื่อการลงทุนตามพระราชกำหนดการประกอบุธุรกิจสินทรัพย์ดิจิทัลซึ่งเป็นการลงทุนในโทเคนดิจิทัลเพื่อการลงทุนสิริฮับ A (SiriHubA) ที่มีบริษัท เอสพีวี 77 จำกัด เป็นผู้ออกโทเคนดิจิทัล และมีบริษัท เอ็กซ์สปริง ดิจิทัล จำกัด ซึ่งเป็นบริษัทย่อยของบริษัทเป็นผู้ให้บริการระบบเสนอขายโทเคนดิจิทัล โดยโทเคนดิจิทัลดังกล่าวนั้นอ้างอิงกระแสรายรับจากกลุ่มอาคารสำนักงาน สิริ แคมปัส ซึ่งเป็นอสังหาริมทรัพย์อ้างอิงในการระดมทุนนี้
โดยโทเคนดิจิทัลดังกล่าวจะเข้าจดทะเบียนซื้อขายในบริษัท อีอาร์เอ็กซ์ จำกัด ซึ่งได้รับใบอนุญาตประกอบธุรกิจเป็นศูนย์ซื้อขายสินทรัพย์ดิจิทัลจากกระทรวงการคลัง และอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยบริษัทได้เข้าลงทุนในโทเคนดิจิทัลเพื่อการลงทุนสิริ ฮับ A เป็นจำนวน 25,000,000 โทเคน ในราคาเสนอขาย 10 บาทต่อหนึ่งโทเคน รวมเป็นมูลค่าทั้งสิ้น 250,000,000 บาท
ทั้งนี้วัตถุประสงค์หลักในการลงทุนเพื่อสร้างผลตอบแทน ซึ่งการเข้าลงทุนในสินทรัพย์ดิจิทัลดังกล่าว เป็นไปตามกรอบงบประมาณและนโยบายการลงทุนที่กำหนดโดยที่ประชุมคณะกรรมการบริษัท ครั้งที่ 12/2564 เมื่อวันที่ 11 สิงหาคม 2564 ซึ่งมอบอำนาจให้คณะกรรมการการลงทุน (Investment Committee) เป็นผู้พิจารณาอนุมัติและตัดสินใจในเรื่องนี้
สำหรับการลงทุนในโทเคนดิจิทัลสิริฮับ A นั้นมีสิทธิได้รับผลตอบแทนดังต่อไปนี้
(1) ส่วนแบ่งรายได้รายไตรมาส ในอัตราส่วนแบ่งรายได้ต่อมูลค่าการเสนอขายโทเคนดิจิทัลสิริฮับ A ไม่เกินร้อยละ 4.50 ต่อปี
(2) ส่วนแบ่งรายได้จากการจำหน่ายอาคารสิริแคมปัสเป็นจำนวนเงินไม่เกิน 1,600 ล้านบาทแรก (ตามมูลค่าโทเคนดิจิทัล สิริฮับ A ที่ออกทั้งหมด) โดยผู้ถือโทเคนดิจิทัล สิริฮับ A จะได้รับเงินคืนจนครบถ้วนก่อนผู้ถือโทเคนดิจิทัลสิริฮับ B